cyanic-selkie/wikianc huggingface dataset:
Saara Hopea
Miehensä mukana Saara Hopea-Untracht asui sittemmin myös Nepalissa vuosina sekä Intiassa vuoteen 1967 saakka, jolloin pariskunta asettui Porvooseen.
Saara Hopea palkittiin lasiesineistään hopeamitalilla Milanon triennaaleissa 1954 ja 1957. Porvoon kaupungin kulttuuripalkinnon hän sai 1981 ja valtion taideteollisuuspalkinnon 1982. Taideteollisuusmuseossa Helsingissä järjestettiin hänen retrospektiivinen näyttelynsä vuonna 1987.
Kreikan kansanterveyslaitos
Kreikan kansanterveyslaitos (, ”Kansallinen kansanterveysjärjestö”, lyhennys ΕΟΔΥ eli EODY;, lyhennys NPHO) on Kreikan valtiollinen kansanterveyden valvonta- ja kehitysorganisaatio. Vuonna 2019 perustettu järjestö on aiemman kansallisen tautienehkäisy- ja -valvontakeskuksen seuraaja. EODY toimii Kreikan terveysministeriön alaisuudessa.
EODY on ollut keskeisessä asemassa esimerkiksi Kreikan tilannekuvan ylläpitämisessä vuonna 2020 alkaneen Covid-19-pandemian (katso: koronaviruspandemia Kreikassa) aikana.
Henderson Silver Knights
Henderson Silver Knights on AHL-liigassa pelaava yhdysvaltalainen jääkiekkoseura Hendersonista, Nevadasta. Joukkue on NHL-Joukkue Vegas Golden Knightsin AHL-Joukkue. Joukkue pelaa kotiottelunsa väliaikaisesti Orleans Arenalla, Paradisen kaupungissa, Nevadassa. Joukkueen on kuitenkin määrä siirtyä pelaamaan Hendersoniin valmistuvaan uuteen areenaan.
Joukkue kaudella 2023–2024
(Tilanne 17. elokuuta 2023)
Lähde: EliteProspects
Joukkueenjohto
Lähde: EliteProspects
This Is Not a Test!
This Is Not a Test! on rap-artisti Missy Elliottin viides studioalbumi. Albumi julkaistiin Yhdysvalloissa 25. marraskuuta 2003.
Taustaa
Albumi sijoittui Billboard 200 -listan 13. sijalle 143,600 kappaleen viikkomyynnillään. Nyt albumia on myyty Yhdysvalloissa 690,000 kappaletta ja se on myynyt platinaa.
Merirosvoradio (elokuva)
Merirosvoradio (The Boat That Rocked) on brittiläinen komediaelokuva vuodelta 2009. Richard Curtisin kirjoittama ja ohjaama elokuva kertoo vuoteen 1966 sijoittuvan tarinan laivalla toimivasta piraattiradiosta, joka lähettää luvatonta radio-ohjelmaa Britanniaan. Elokuvan laivan esikuvana voidaan pitää Englannin rannikolla toiminutta Mi Amigoa, jolta Radio Caroline lähetti ohjelmiaan. Working Title Films -yhtiön tuottaman teoksen näyttelijäkaartiin lukeutuvat Philip Seymour Hoffman, Bill Nighy, Rhys Ifans, Emma Thompson, Nick Frost ja Kenneth Branagh.
Møllerin sironta
thumb|right|220px|Møllerin sironta, t-kanava thumb|right|220px|Møllerin sironta, u-kanava
Møllerin sironta on kvanttikenttäteoriassa prosessi, jossa kaksi elektronia vaihtavat keskenään voimaa välittävän virtuaalisen hiukkasen.
Kvanttisähködynamiikassa (QED) Møllerin sironnalla on kaksi 3. kertaluvun (eli jokainen verteksi yhdistää kolme viivaa) Feynmanin diagrammia, jotka ovat t-kanavan ja u-kanavan diagrammit. Kummassakin tapauksessa toinen elektroni emittoi ja toinen absorboi fotonin.
Sähköheikossa teoriassa sironta kuvataan neljällä eri 3. kertaluvun Feynmanin diagrammilla. Kaksi diagrammeista on kuten QED:ssä, jossa siis elektronit vaihtavat sähkömagneettista voimaa välittävän fotonin. Kaksi muuta ovat muutoin samanlaisia kuin QED:n diagrammit, mutta elektronit vaihtavat fotonin sijasta heikkoa vuorovaikutusta välittävän Z-bosonin.
Kuban
Kuban tarkoittaa seuraavia asioita:
Karamay
Karamay on prefektuuritason kaupunki Kiinan Sinkiangin uiguurien autonomisen alueen pohjoisosassa. Kaupungin keskusta sijaitsee linnuntietä noin 290 kilometriä autonomisen alueen pääkaupunki Ürümqistä luoteeseen. Kaupungin pinta-ala on 7 734 neliökilometriä ja väkiluku 391 008 (2010). Kaupungin nimi tulee uiguurin kielen sanasta musta öljy, joka viittaa öljykenttiin kaupungin alueella. Kaupunki on Kiinan tärkeintä öljyn tuotanto- ja jalostuskeskuksia.
Hallinnollinen jako
thumb|200px|vasen|Karamayn hallinnollinen jako. Piirikuntatasolla Karamay jaetaan neljään kaupunkipiiriin (numerointi kuten oheisessa kuvassa):
Møysalenin kansallispuisto
thumb|250px|Kartta Pohjois-Norjan kansallispuistoista, Møysalenin kansallispuisto merkitty numerolla 21. thumb|[[Møysalen-vuori]] Møysalenin kansallispuisto on Hinnøyan saarella, Pohjois-Norjassa sijaitseva kansallispuisto. Sen luonto on koskematonta, ja sitä hallitsevat merestä ja vuonoista esiin työntyvät vuorenhuiput, joista korkein on Møysalen (1 262 m).
Møysalenin kansallispuisto on yksi harvoista kansallispuistoista, jotka laskeutuvat meren pinnan tasolle. Puisto on pinta-alaltaan pieni, 51 km², ja se on perustettu vuonna 2003 suojelemaan Møysalen-vuorta ja sen ympäristöä. Kansallispuiston luonto on monipuolista, ja siihen kuuluu korkeita vuoria, laaksoja, kanjoneita, suistoalueita ja koivumetsiä. Møysalenin kansallispuiston ilmasto on viileä ja kostea. Siellä viihtyy muutamia uhanalaisia lintulajeja sekä petolintuja, kuten meri- ja maakotka, ja tunturi- ja muuttohaukka.
Seligson & Co
Seligson & Co (Seligson & Co. Oyj) on suomalainen sijoituspalveluyritys, joka on yksi harvoista laajan indeksirahasto valikoiman tarjoajista Suomessa. Syksystä 2020 lähtien yrityksen omistaa LähiTapiola.
Partnerina yhtiössä on muun muassa Peter Seligson, joka on Ahlström-suvun jäsen. Yritys perustettiin 1997.
Vuonna 2014 kahdeksan osakeindeksirahaston ja kolmen passiivisen korkorahaston lisäksi Seligson & Co:n tuotevalikoimiin kuului muun muassa pörssinoteerattuja ETF-rahastoja, Pharos-yhdistelmärahasto sekä Phoebus-sijoitusrahasto, jonka salkunhoitaja Anders Oldenburg pohtii ja perustelee säännöllisesti sijoituspäätöksiään blogissaan.
Toukokuussa 2020 Seligsonin omissa sijoitusrahastoissa oli hallinnoitavia varoja noin 2 miljardia euroa. Summaan eivät sisälly yhteistyökumppanien eivätkä Seligsonin varainhoitopalvelujen hallinnoimat varat.
Jalkapallon naisten Euroopan-mestaruuskilpailut
Naisten jalkapallon Euroopan-mestaruuskilpailut on UEFAn järjestämä turnaus. Se pelattiin virallisesti ensimmäisen kerran vuonna 1991 Tanskassa. Suomi on osallistunut EM-kisoihin kolmesti: vuonna 2005 Englannissa Suomi päätyi sijoille 3–4 (pronssiottelua ei pelattu) ja vuonna 2009 kotikisoissaan Suomen joukkue karsiutui puolivälierissä. Vuonna 2013 Ruotsissa Suomi jäi alkulohkonsa viimeiseksi.
Ennen virallisia UEFA:n turnauksia järjestettiin kolmet epäviralliset naisten jalkapallon EM-kisat vuosina 1984, 1987 ja 1989. Viimeisimmät, kymmenennet viralliset naisten EM-kisat pidettiin vuonna 2022 Englannissa.
Jüri Vips
Jüri Vips (s. 10. elokuuta 2000 Tallinna, Viro) on virolainen rata-autoilija. Hän on kuulunut vuodesta 2018 alkaen Red Bull Junior Team -kehitysohjelmaan. Hän ajoi kausilla 2020–2022 Formula 2 -sarjassa, viimeisimpänä Hitech Racing -tallin autolla.
Kesäkuussa 2022 Red Bull Racing ilmoitti että Vips saa potkut käytettyään rasistista kieltä pelatessaan Call of Duty -videopeliä Twitch-suoratoistopalvelussa. Heinäkuussa 2022 kuitenkin ilmoitettiin että hän saa jatkaa Red Bullin nuorten kuljettajien ohjelmassa, mutta hänen testikuljettajasopimuksensa purettiin.
Ura
Vips aloitti uransa ajamalla kartingia vuosina 2011–2015, joissa saavutti useita mestaruuksia, mm. Rotax Max Challenge -mestaruuden vuonna 2014. Kaudeksi 2016 hän siirtyi Italian Formula 4 -sarjaan, jossa voitti yhden kilpailun.
Vips voitti Saksan Formula 4 -mestaruuden vuonna 2017 ja sai samana vuonna mahdollisuuden ajaa Euroopan Formula 3 -sarjan päätösosakilpailussa Saksassa. Hän jatkoi F3-sarjassa myös kaudella 2018, jolloin voitti neljä kilpailua ja sijoittui lopputuloksissa neljänneksi. Hänet myös kiinnitettiin samana vuonna Red Bullin nuorten kuljettajien ohjelmaan. Vuonna 2019 Hitech Racing kiinnitti Vipsin FIA Formula 3 -kuljettajakseen. Hän voitti kauden aikana Itävallan ja Britannian pitkät kilpailut.
Oliver Bohm
Oliver Bohm (s. 14. huhtikuuta 1992 Karlstad, Ruotsi) on ruotsalainen jääkiekkopuolustaja, joka pelaa HockeyAllsvenskan-joukkue Västerås IK:ssa.
Seuraura
Bohm on Färjestad BK:n kasvatti. Hän oli kaudella 2007–2008 seuran U16-junioreiden tehokkain puolustaja tehoilla 2+7=9. Kaudella 2000–2001 Bohm debytoi miesten peleissä 17-vuotiaana pelattuaan Färjestadin J18-junioreista 18 ottelua lainalla Ruotsin kolmanneksi korkeimmalla sarjatasolla Hockeyettan-joukkue IFK Munkforsissa. Kaudeksi 2010–2011 hän siirtyi Frölunda HC:n J20-junioreihin. Bohm voitti sekä J20 SuperElitin mestaruuden että Junior European Trophyn. Hän sai kauden aikana tililleen myös ensimmäisen Elitserien-ottelunsa 24. helmikuuta 2011 vieraissa HV71:tä vastaan. Bohm jäi ottelussa kuitenkin ilman peliaikaa.
Kaudella 2011–2012 Bohm sai Elitserienissä tililleen 22 runkosarja- ja yhden playoff-ottelun ilman tehopisteitä. Hän sai Frölundassa peliaikaa kuitenkin vain seitsemässä ottelussa. Bohm sai ensimmäiset jääaikansa liigassa kauden kahdeksannessa ottelussaan 22. marraskuuta 2011 Djurgårdens IF:ää vastaan. Hän sai ottelussa peliaikaa 5.13 minuuttia. Bohm pelasi kauden aikana myös seitsemän European Trophyn ottelua tehden yhden syöttöpisteen. Hän pelasi miesten pelejä myös yhteensä 21 ottelun verran lainalla Ruotsin toiseksi korkeimmalla sarjatasolla HockeyAllsvenskanissa Almtuna IS:n ja Borås HC:n joukkueissa.
Kesäkuussa 2012 Bohm teki Frölundan kanssa vuoden mittaisen Elitserien-sopimuksen. Kaudella 2012–2013 hän pelasi liigassa 49 runkosarjaottelua tehopistein 1+8=9 ja kuusi playoff-ottelua ilman tehopisteitä. Bohm teki Elitserien-uransa avausmaalin 10. tammikuuta 2013 vieraissa AIK IF:ää vastaan. Hän keräsi ottelusta teholukeman +3. Hän pelasi kauden aikana myös seitsemän ottelua lainalla Allsvenskan-joukkue IK Oskarshamnissa. Maaliskuussa 2013 Bohm teki Frölundan kanssa vuoden mittaisen jatkosopimuksen. Helmikuussa 2014 sitä jatkettiin kahdella vuodella kevääseen 2016 saakka. Kaudella 2014–2015 Bohm eteni Frölundan kanssa Mestarien liigan finaaleihin saakka, mutta mestaruuden vei lopulta kuitenkin Luleå HF lukemin 4–2.
Alkukaudella 2015–2016 Bohm pelasi Frölundan lisäksi myös seitsemän ottelua lainalla Allsvenskan-joukkue BIK Karlskogassa. Tammikuussa 2016 hän siirtyi loppukaudeksi jatkamaan SHL-uraansa Malmö Redhawksiin. Kaudeksi 2016–2017 Bohm siirtyi kolmivuotisella sopimuksella Växjö Lakers HC:hen. Kaudella 2017–2018 hän teki SHL:n yhden kauden piste-ennätyksensä tehoilla 2+12=14. Bohm voitti kauden päätteeksi Ruotsin-mestaruuden. Hän jakoi samalla kaudella myös koko Mestarien liigan tehotilaston voiton joukkuetoverinsa Linus Fröbergin kanssa lukemalla +10. Bohm eteni Lakersin kanssa CHL:n finaaliin, mutta mestaruuden vei lopulta kuitenkin suomalainen JYP lukemin 0–2. Huhtikuussa 2019 hän teki joukkueen kanssa vuoden mittaisen jatkosopimuksen.
Kaudeksi 2020–2021 Bohm siirtyi vuoden mittaisella sopimuksella SM-liigajoukkue Turun Palloseuraan. Hän voitti kauden päätteeksi SM-hopeaa. Bohm palasi kaudeksi 2021–2022 kotimaahansa ja siirtyi kaksivuotisella sopimuksella SHL:n nousijajoukkue Timrå IK:hon.
Maajoukkueura
Bohm on pelannut kolme poikien maaottelua.
Muuta
Bohmin serkku Andreas Johansson pelasi omalla urallaan hyökkääjänä yhteensä 386 NHL-ottelua ja seitsemät miesten arvokisat. Hän toimii nykyään KHL-seura Avangard Omskin kykyjenetsijänä.
Curaçaon lippu
Curaçaon lippu on Curaçaon autonomisen alueen kansallistunnus. Se oli myös Curaçaon valtion lippu ennen sen lakkauttamista. Lippua ei kuitenkaan käytetty Curaçaon ja alusmaiden herttuakunnan lippuna vaan sen lippuna käytettiin Alankomaiden lippua.
right|thumb|250px|Curaçon lippu.
right|thumb|250px|Curaçon kuvernöörin lippu
Lipussa on keltainen raita ja kaksi tähteä sen yläpuolella. Sininen tausta kuvaa merta ja taivasta. Keltainen raita kuvaa kirkasta aurinkoa, joka paistaa saarelle. Tähdet kuvaavat Curaçaoa ja Klein Curaçaoa mutta myös rakkautta ja iloa. Tähtien viisi sakaraa kuvaavat maanosia, joista curaçaolaiset ovat kotoisin.
Lipun suunnitteli Martin den Dulk vuonna 1984. Curaçao oli järjestänyt pienen kilpailun lipun valitsemiseksi. Martin den Dulk oli yksi lukuisista osanottajista, mutta tuomarit olivat vaikuttuneita hänen lipustaan.
Sen jälkeen kun Aruba sai lippunsa, vaikka se oli vielä osa Alankomaita, Curaçao sai luvan omaan lippuun. Neuvostolle lähetettiin kaksituhatta lippua, joista kymmenen pääsi jatkoon. Neuvosto teki päätöksen 29. marraskuuta 1982. Pienten muutoksien jälkeen lippu otettiin käyttöön 2. heinäkuuta 1984.
Jamala
Susana Alimivna Džamaladinova, tunnetaan kansainvälisesti taiteilijanimellä Jamala , (s. 27. elokuuta 1983 Oš, Kirgisian SNT) on ukrainalainen Krimin tataareihin kuuluva laulaja.
Vuonna 2009 Jamala voitti New Wave -laulukilpailun Latviassa. Vuonna 2011 hän sijoittui kolmanneksi Ukrainan euroviisukarsinnoissa kappaleella ”Smile”. Vuonna 2016 hän voitti Ukrainan euroviisukarsinnat ja edusti maataan vuoden 2016 Eurovision laulukilpailussa voittaen sen kappaleella ”1944”. Kappale kertoo Stalinin aikaisesta krimintataarien karkottamisesta kotimaastaan eri puolille Neuvostoliittoa vuonna 1944.
H2O
H2O tai H2O voi tarkoittaa seuraavia asioita:
Lucien Mettomo
Lucien Mettomo (s. 19. huhtikuuta 1977 Douala, Kamerun) on kamerunilainen uransa lopettanut jalkapalloilija, joka voitti Afrikan-mestaruuden kahdesti.
Mettomo siirtyi kamerunilaisesta Tonnerre Yaoundésta juniori-ikäisenä ranskalaiseen Saint-Étienneen. Hän pelasi ensimmäiset sarjaottelunsa seuran edustusjoukkueessa kaudella 1998–1999, kun se voitti Ligue 2:n. Ligue 1:ssä Mettomo pelasi seuraavien kahden kauden aikana 43 ottelua. Pääsarjaotteluita hän pelasi myös Englannin Valioliigassa Manchester Cityssä (neljä ottelua), Bundesliigassa 1. FC Kaiserslauternissa (41 ottelua), Turkin Superliigassa Kayseri Erciyessporissa (11 ottelua), Sveitsin Superliigassa FC Luzernissa (25 ottelua) ja Kreikan Superliigassa Veriassa (kuusi ottelua). Mettomo saavutti sarjanousun Saint-Étiennen lisäksi Manchester Cityssä, jossa hän oli voittamassa Englannin 1. divisioonaa kaudella 2001–2002.
Kamerunin maajoukkueessa Mettomo pelasi 39 ottelua ja teki yhden maalin vuosina 1997–2005. Hän oli mukana viidessä arvoturnauksessa: MM-kilpailuissa 2002, jossa hän ei saanut lainkaan peliaikaa, Afrikan-mestaruuskilpailuissa 1998, 2000 ja 2002 sekä Maanosaliittojen cupissa 2003. Näissä Mettomo saavutti Afrikan-mestaruuden 2000 ja 2002 sekä Maanosaliittojen cupin hopeaa 2003.
Saavutukset
Kamerunin maajoukkue
Diana
thumb|220px|Diana metsästämässä
Etuvartio
Etuvartio (pidemmin etuvartiosto, englanniksi outpost) on joukko, jonka tarkoituksena on valvoa varsinaisen joukon etumaastoa ja varoittaa vihollisesta.
Diana
Diana on yksi neitsytjumalattarista Minervan ja Vestan rinnalla. Hän on myös siveyden vertauskuva. Tammilehdot ja peurat oli pyhitetty Dianalle.
Diana on Jupiterin ja Latonan tytär. Hän syntyi Deloksen saarella kaksoisveljensä Apollonin kanssa.
Matti J. Korhonen
Matti J. Korhonen ("Mattijii") (23. heinäkuuta 1934 Lohja – 26. elokuuta 2018 Tukholma, Ruotsi ) oli ruotsinsuomalainen opettaja ja poliitikko (sosiaalidemokraatti).
Korhonen opiskeli opettajaksi Helsingin opettajakorkeakoulussa ja Oulun yliopistossa. Sitten hän oli opettaja Pohjois-Suomessa ennen kuin hän vuonna 1971 muutti Ruotsiin, missä työskenteli aluksi Bulten-nimisessä yrityksessä Hallstahammarissa ja myöhemmin kotikielenopettajana Gustavsbergissa. Hän liittyi siellä suomalaisyhdistykseen. Vuonna 1971 hänet valittiin Ruotsinsuomalaisten Keskusliiton hallitukseen, missä työskenteli koulu- ja kulttuurikysymysten parissa. Välillä hän oli yhdistyksen varapuheenjohtaja. Hän korosti toiminnassaan kaksikielisyyttä ja äidinkielen asemaa lapsen kehittymisessä. Hän oli sihteeri komiteassa, joka sai aikaan Tukholman ensimmäisen suomenkielisen koulun. Korhonen toimi myös Ruotsinsuomalaisten kirjoittajien yhdistyksen puheenjohtajana. Ruotsinsuomalaisten kulttuuriautonomia oli hänelle tärkeä ajatus.
Korhonen työskenteli Gustafsbergin suomalaisessa kerhossa, Ruotsinsuomalaisten Keskusliiton Tukholman-osastossa, Tukholman suomalaisen seurakunnan kirkkoneuvostossa, Värmdön kunnan kulttuurihallinnon puheenjohtajana ja Suomen Tukholman-instituutin hallituksessa.
Kuban (alue)
thumb|300px|Venäjän keisarikunnan [[Kubanin oblasti (1860—1917) sijaitsi Kubanin maantieteellisellä alueella]] Kuban on historiallinen alue Venäjällä Kuban-joen ympärillä Mustanmeren pohjoispuolella ja Asovanmeren rannalla,  Ukrainan ja Kaukasian välissä. Sen alueella ovat nykyisin Krasnodarin aluepiiri ja Adygeian tasavalta sekä Stavropolin aluepiirin länsiosa. Kubanin alueen tärkein kaupunki on Krasnodar (ent. Jekaterinodar).
White Skull
White Skull on italialainen heavy metal -yhtye. He tulivat tunnetuksi 1995- luvulla kun tekivät ensimmäisen albuminsa. Amerikassa he ovat hyvin tunnettuja.
Heemstede
Heemstede on kunta ja paikkakunta Alankomaissa, Pohjois-Hollannin maakunnassa. Siellä on arviolta 26 766 asukasta (vuonna 2016) ja sen pinta-ala on 9,21 neliökilometriä.
Aiheesta muualla
thumb|left|250px|Kartta Heemsteden kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Rakennuksen pinta-ala
Rakennuksen pinta-ala on rakennuksen kaikkien kerrosten alojen yhteenlaskettu pinta-ala. Rakennuksen eri aloja määritettäessä käytetään useita eri määrityksiä, joista yleisimmin käytettyjä ovat huoneistoala ja pinta-ala (jolla yleensä viitataan rakennuksen kerrosalaan).
Kerrosala
Kerrosala rakennusoikeudellisena käsitteenä on rakennuksen kerrosten yhteenlaskettu pinta-ala. Kerrosalaan lasketaan yleensä kunkin kerroksen pinta-ala aina ulkoseinien ulkopintaan asti. Jos ulkoseinän paksuus on yli 250 mm, ylimenevä osa katsotaan sallituksi rakennusoikeuden ylitykseksi. Toisin sanoen rakennusoikeutta laskettaessa kerrosalasta huomioidaan ulkoseinien sisällä oleva pinta-ala ja ulkoseinistä vain se osa, joka on paksuudeltaan enintään 250 mm. Ylittävää osuutta ei lueta rakennusoikeuden käyttämiseksi.
Kerrosala on määritelty tarkemmin Maankäyttö-ja rakennuslain 115 pykälässä
Eri kuntien rakennustarkastusviranomaisten tulkinnat kerrosalan laskutavasta voivat poiketa toisistaan. Monissa kunnissa on annettu myös kuntakohtaisia lisämääräyksiä rakennusjärjestyksissä.
Rakennuksen kerrosala on rakennuksen kaikkien kerrosten alojen summa. Kerroksella tarkoitetaan sellaista kerrosta, joka on kokonaan tai pääasiassa maanpinnan yläpuolella, ja jonne saa sijoittaa asuinhuoneen. Rakennuksen kerrosalaan ei lasketa mukaan ullakkoa, eli sellaista maan päällä olevaa kerrosta, jonne ei saa sijoittaa asuinhuoneita.
Tontin tai rakennuspaikan kerrosalalla tarkoitetaan tontille rakennettujen kaikkien rakennusten yhteenlaskettua kerrosalaa. Sanonta voi myös tarkoittaa tontille määritettyä rakennusoikeutta. Asiaa selvennetään käytännössä lisämääreellä: sallittu kerrosala (=rakennusoikeus) / käytetty kerrosala.
Esimerkki: ohessa olevasta kuvasta lasketaan kerrosalaan kuuluvaksi kaikki tilat, ulkoseinien mittojen mukaisesti. thumb|Esimerkki pohjapiirustuksesta
Huoneala
Huoneala on huoneen seinien sisäpintojen mukaan laskettu pinta-ala. Jos huoneen katto on vino, lasketaan pinta-alaan mukaan vain se osa lattia-alasta, jossa huonekorkeus ylittää 160 cm.
Huonealaan lasketaan mukaan liesien, kaappien ja muiden kiintokalusteiden pinta-ala, mukaan lukien takat, elleivät ne ole rakenteellisia, esimerkiksi seinään upotettuja.
Huonealaan ei lasketa mukaan esimerkiksi pilareiden, hormien, seiniin upotettujen takkojen tai muuraamalla tehtyjen komeroiden pinta-alaa.
Huoneistoala
Huoneistoala on yhtä huoneistoa ympäröivien seinien sisäpintojen mukaan laskettu pinta-ala. Jos huoneistossa on päällekkäisiä kerroksia, lasketaan huoneistoala eri kerrosten summana. Jos katto on vino, lasketaan pinta-alaan mukaan vain se osa jossa huonekorkeus ylittää 160 cm.
Huoneistoalaan lasketaan mukaan huonealaan laskettavat alat, sekä
Uusien rakennettavien asuinhuoneistojen huoneistoalan on oltava vähintään 20 m².
Jyvitetty pinta-ala
Ennen vuotta 1992 valmistuneissa asunto-osakeyhtiöissä voidaan yhtiön kustannusten ja äänivallan jakamiseen käyttää huoneistoalasta jyvityskertoimien perusteella kullekin asunnolle laskettua jyvitettyä pinta-alaa. Yleensä jyvitetyn pinta-alan käytöllä pyritään kohdistamaan kustannukset paremmin kuluja vastaaviksi, tai tasataan asuntojen laadullisia eroja.
Asuinpinta-ala
Asuinpinta-alaan lasketaan mukaan kaikki rakennuksen jatkuvaan asumiskäyttöön tarkoitetut tilat. Asuntokaupassa asuinpinta-ala määritellään huoneiden käyttötarkoitusten mukaan.
Suomen Rakentamismääräyskokoelman osan G1 mukaan asuinhuone on jatkuvaan asumiskäyttöön tarkoitettu tila. Asuinhuoneen huonealan tulee olla vähintään seitsemän neliömetriä. Asuinhuoneen huonekorkeuden tulee olla pääosiltaan vähintään 250 cm (pientalossa riittää 240 cm). Asuinhuoneen pinta-alaan ei lasketa huonetilaa, jonka huonekorkeus on alle 160 cm.
Asuinhuoneesta tulee olla ikkuna ulos, ikkunan valoaukon pinta-alan on oltava vähintään 1/10 asuinhuoneen pinta-alasta. Ikkunan tai sen osan tulee olla avattavissa. Ikkunan edessä pitää lisäksi olla vähintään 8 m rakentamatonta tilaa. Pientalossa saa etäisyys olla pienempikin.
Asuinhuoneen lattiapinnan on oltava ainakin ikkunaseinän puolella maanpinnan yläpuolella. Vähäinen osa lattiaa voi olla myös maanpinnan alapuolella.
Asuinhuoneita ovat muun muassa olohuone, keittiö, makuuhuone ja ruokahuone. Asuinhuoneita eivät ole käytävä, pesuhuone, sauna, eteinen tai muut vastaavat tilat.
Kokonaisala
Kokonaisalaan lasketaan kaikkien kerrosten, kellareiden ja lämpöeristettyjen ullakoiden pinta-ala ulkoseinien ulkopinnasta. Mukaan ei pääsääntöisesti lasketa parvekkeita, katoksia eikä 160 cm matalampia tiloja. Joissakin kunnissa lupaviranomaisen tulkinta voi poiketa tästä.
Nettoala energiantodistuksen mukaisesti
Lämmitetyllä nettoalalla tarkoitetaan lämmitettyjen kerrostasoalojen summaa kerrostasoja ympäröivien ulkoseinien sisäpintojen mukaan laskettuna. Energiatodistuksen mukaiseen nettoalaan sisällytetään kerrosalasta poiketen myös kerroksittain kaikki vähäiset aukot, kuten porrasaukon alat ja teknisten kuilujen pinta-alat. Nettoalasta vähennetään merkittävät aukot, kuten kaksikerrosten tilojen yläosat. Nettoala sisältää rakennuksen kaikki lämpimät ja puolilämpimät tilat, joissa on lämmityslaite. Nettoalaan sisältyvät kiinteistön tekniset tilat.
Autotalleja ei oteta huomioon energiatodistuslaskennassa, eivätkä ne näin sisälly lämmitettyyn nettoalaan.
Vaihtoehtoisesti lämmitetty nettoala voidaan laskea rakennuksen kokonaisalasta vähentämällä ulkoseinien pinta-ala kerroksittain.
Rakennusala
Rakennusala on se osa tontista, jolle saa sijoittaa rakennuksia. Rakennusala ilmaistaan kaavakartassa tai tonttikartassa joko piirustusmerkinnöin (esimerkiksi pistekatkoviivalla) tai kaavamääräyksissä tekstinä. Rakennusalaa ei ilmoiteta pinta-alamitoin.
Rakennuksen ala
Rakennuksen ala on rakennuksen kaikkien kerrosten projektion ala. Rakennuksen alaa käytetään lähinnä rakennuslupamenettelyssä ja tilastoinnissa.
Tilavuus
Rakennuksen tilavuus on tila, jota rajoittaa rakennuksen vaipan ulkopinta: alapohjan alapinta, ulkoseinien ulkopinta ja yläpohjan yläpinta.
Filmfare Awards 2004
Filmfare Awards 2004 oli 26. helmikuuta 2005 Mumbaissa pidetty tilaisuus, jossa palkittiin vuoden 2004 parhaat hindinkieliset elokuvat. Se oli järjestyksessään 50. Filmfare Awards -tilaisuus.
Moore (autonvalmistaja)
Moore oli yhdysvaltalainen kilpa-autojen valmistaja, jonka perusti entinen kilpa-ajaja Lou Moore. Tallin autot osallistuivat Formula 1:n Indianapolis 500 -osakilpailuun kausilla 1950, 1951 ja 1959. Lee Wallard ja Henry Banks toivat auton kuudentena maaliin kahdesti, mutta siihen aikaan vain 5 parasta saavuttivat pisteitä. Vuoden 1959 kilpailussa Bob Veith oli 12. Formula 1 -kausien lisäksi autot kilpailivat jo Indianapolis 500 -kilpailussa 1930-1940-luvuilla, jolloin niillä voitettiin viisi kilpailua (vuosina 1947-49 kolme peräkkäistä voittoa samalta radalta samalle tallille, jonka toisti uudelleen Penske Racing vuosina 2001-03).
Momi näkee unta sodasta
thumb|thumbtime=2|upright=1.5|La guerra e il sogno di Momi Momi näkee unta sodasta on vuonna 1917 valmistunut italialainen mykkäelokuva. Näytelmäelokuvaa ja nukkeanimaatiota yhdistelevän filmin on ohjannut erikoistehostemestari Segundo de Chomón. Ensimmäistä maailmansotaa moniselitteisesti kuvaava elokuva oli yksi italian ensimmäisistä nukkeanimaatioista.
Juoni
Pikku Momi, äiti ja isoisä saavat kirjeen ensimmäisen maailmansodan rintamalla olevalta isältä. Isän kertomus sodasta jää painamaan lapsen mieltä, ja unessa Momin puiset lelusotilaat ryhtyvät taistelemaan keskenään.
Tuotanto, teemat ja vastaanotto
Itala Filmin tuottama Momi näkee unta sodasta yhdistää näyteltyjä jaksoja erikoistehostemestari Segundo de Chomónin nukkeanimaatioon. Se esittää lapsen näkemyksen sodan kauhuista joukkotuhoaseineen, taistelukaasuineen ja ilmataisteluineen. Propagandistisiin aikalaisfilmeihin verrattuna elokuvan suhde sotaan on ambivalentti. Sensuuri vaati sen viimeisen välitekstin ”Rauha” korvattavaksi sanoilla ”Voittoisa rauha”.
De Chomónin teos on yksi Italian ensimmäisistä taidokkaista nukkeanimaatioista. Elokuva sai positiivisen vastaanoton kriitikoilta, ja moniselitteisyytensä ansiosta sitä esitettiin myös Britanniassa ja Yhdysvalloissa.
Restaurointi ja julkaisut
Elokuva on restauroitu Torinon kansallisessa elokuvamuseossa vuonna 1991. Restaurointi perustuu Milanon elokuva-arkistossa säilyneeseen puutteelliseen nitraattifilmiin ja myöhemmin tehtyihin kopioihin. Alkuperäisestä 833 metrin pituudesta on säilynyt 762 metriä. Elokuva on sävytetty ja väritetty.
Momi näkee unta sodasta sisältyy Omaggio in musica a Segundo De Chomón -kirjan mukana julkaistuun DVD:hen, jolla on myös de Chomónin filmit Le Spectre rouge (1907) ja Lulù (1923). Stéphan Olivan, Jean-Marc Foltzin sekä I. Calvinon orkesterin ja kuoron musiikilla varustetuissa elokuvissa on englanninkielinen tekstitys. Äänetön versio on nähtävissä myös Torinon elokuvamuseon Vimeo-sivustolla.
Lounais-Hämeen Joulu
thumb|Lounais-Hämeen Joulun 2013 kansi. Kannen suunnittelu: Yrjö Hannula. Lounais-Hämeen Joulu on Lounais-Hämeen Kotiseutu- ja Museoyhdistyksen julkaisema, Forssassa ilmestyvä ja Lounais-Hämeen alueelle leviävä, vuodesta 1945 ilmestynyt kotiseutuaiheinen joululehti. Se kuuluu vanhimpiin yhtäjaksoisesti ilmestyneisiin joululehtiin Suomessa.
Vuonna 2013 lehden päätoimittajana oli Ilppo Aaltonen ja lehden levikki Lounais-Hämeen kunnissa oli 1306 kappaletta. Lehden kirjoittajiin vuonna 2013 kuuluivat muiden muassa Ilppo Aaltonen, Risto Ahti, Timo Alanen, Ilkka Joenpalo, Kai Linnilä, Turkka Mali ja Lauri Pohjakallio. Kuvituksesta vastasi taiteilija Yrjö Hannula.
Roskapostiansa
Roskapostiansa on sähköpostiosoite, jonka olemassaolon tarkoitus on kerätä roskapostia analysoitavaksi tai käytettäväksi raaka-aineena roskapostin myöhempään välttämiseen.
Yksittäinen sähköpostiosoite muuten normaalisti käytössä olevassa verkkotunnuksessa saattaa olla roskapostiansa, tai kokonainen verkkotunnus voidaan valjastaa roskapostiansakäyttöön. Roskapostiansoja voi muodostaa esimerkiksi luomalla kokonaan uusia sähköpostiosoitteita, jotka saatetaan suuren yleisön tietoon tavoilla, joita ainoastaan roskapostittajien käyttämien osoitteidenkeräilyautomaattien arvellaan käyttävän, ottamalla uusiokäyttöön aiemmin käytössä olleita mutta käytöstä poistuneita sähköpostiosoitteita (esim. ilmaissähköpostipalveluiden, kuten Hotmail tai Gmail, operaattorien tiedetään tekevän näin) tai kokonaisia verkkotunnuksia, luomalla sähköpostiosoitteita tai verkkotunnuksia jotka muistuttavat läheisesti käytössä olevia (esim. tyypillisiä kirjoitusvirheitä).
Merkkijonoja, joissa on @-merkki ja sen oikealla puolella jotain, joka on mahdollista ymmärtää verkkotunnukseksi, mutta joita ei ole ensisijaisesti tarkoitettu sähköpostiosoitteiksi (kuten sähköpostin tai Usenet-ryhmäkeskustelujen Message-ID-kenttä), voidaan myös hyödyntää roskapostiansoina, sillä roskapostittajien tiedetään keräilevän kaikkea, mikä vähänkään muistuttaa sähköpostiosoitetta.
Vastamedia
Vastamedia (joskus vaihtoehtomedia) sisältää julkaisuja, jotka näkevät itsensä valtavirtamedian vastavoimana ja usein käsittelevät aiheita valtamedialle epätyypillisistä näkökulmista. Nykyisin useimmat vastamediajulkaisut ovat verkkojulkaisuja.
Vaihtoehtojulkaisu voi olla esimerkiksi itsenäinen, toisinajatteleva, radikaali, underground, kumouksellinen, ei-yhtiöomisteinen, edistyksellinen, ruohonjuuritasoinen, aktivistinen, anarkistinen, pieni tai vaihtoehtoinen. Vaihtoehtojulkaisun tavoitteena voi olla edustaa niitä ja antaa ääni niille, jotka eivät saa ääntään kuuluviin valtamediassa.
Määritelmiä
Charles Willettin (1999) mukaan vaihtoehtolehdistö ilmaisee ”ajatuksia, jotka ovat rajoitusten tuolla puolen: joita ei hyväksytä tai sallita, ja joita ei ole saatavilla yhtiöiden ja valtion valtavirrassa”.
Nancy Kranichin (2000) mukaan termi ”vaihtoehtoinen” sopii parhaiten kuvaamaan pieniä ja riippumattomia julkaisijoita, sillä ne toimivat yhtiömedian vastavoimana.
James Hamiltonin (2000) mukaan valtamedian ja vaihtoehtomedian eroksi mielletään usein se, että valtamedia maksimoi yleisönsä turvautumalla turvallisiin ja sovinnaisiin kaavoihin, kun taas vaihtoehtomedia ohittaa mukavat ja epäpoliittiset kaavat ja ajaa yhteiskunnallisen muutoksen ohjelmia.
Juris Dilevkon ja Kalina Grewalin (1997) mukaan yhtiömedia tavoittelee voittoa ja tukee hallitsevaa sosiaalista paradigmaa, kun taas pienemmät ja riippumattomat julkaisijat haastavat status quon olettamukset.
Michael Traberin mukaan (Chris Atton, 1999) joukkotiedotusvälineet marginalisoivat ”kadunmiehen ja -naisen” roolit ja nostavat esille rikkaat, hohdokkaat ja vallanpitäjät. Vaihtoehtomedian ensisijainen tavoite sen sijaan on yhteiskunnallinen ja poliittinen toiminta. Ne tavoittelevat muutosta oikeudenmukaisempaan yhteiskunnalliseen, kulttuuriseen ja taloudelliseen kokonaisuuteen, jossa yksilöä ei alenneta pelkäksi kohteeksi vaan hän löytää täyttymyksen kokonaisena ihmisenä. Traber jakaa vaihtoehtolehdistön kansalaisjärjestölehdistöön, joka esittelee ”vaihtoehtoisia yhteiskunnallisia toimijoita” kuten köyhiä, sorrettuja ja marginalisoituja, sekä ruohonjuurilehdistöön, jota tuottavat ne ihmiset, joiden huolenaiheita se käsittelee.
Rodger Streitmatter (2001) määrittelee toisinajattelijamedian julkaisuiksi, jotka tarjoavat tavanomaisen median näkökannoista eroavia näkökantoja ja pyrkivät havaittavaan yhteiskunnalliseen muutokseen.
John D. H. Downing (2001) määrittelee radikaalin median mediaksi, joka on yleensä pienimuotoista ja ilmaisee vaihtoehtoisen näkemyksen hegemonisille politiikoille, päämäärille ja näkökulmille. Hänen mukaansa ”vaihtoehtomedia” on sikäli huono termi, että joskus mikä tahansa on jollekin vaihtoehtoista.
Poliittinen suuntautuminen
Poliittisesti vastamedia voi olla oikeistolaista tai vasemmistolaista. Esimerkiksi Britannian Brexit-äänestyksen ja Yhdysvaltain presidentinvaalien 2016 yhteydessä valtamedia sai niin vasemmalta kuin oikealtakin osakseen arvostelua lukijoistaan vieraantumisesta sekä establishmentin, eliitin ja poliittisen status quon tukemisesta. Sen seurauksena moni äänestäjä kääntyikin vaihtoehtomedian puoleen.
Suomessa
Suomessa vastamedia on uusi mediatyyppi, sillä edes nimitys vastamedia ei ole vakiintunut. Suomessa mediatyyppiä on kutsuttu vaihtoehtomedian ja vastamedian lisäksi myös "valemediaksi". Tutkija Niko Pyrhönen suosii vastamedia-nimitystä. Hänen mukaansa valemedia-termi on huono sen takia, että vastamediassa julkaistaan paljon myös oikeaa tietoa. Pyrhösen mukaan vaihtoehtomedia-sana taas ei toimi sen vuoksi, että vastamedia ei ole tasaveroinen vaihtoehto journalistisiin standardeihin sitoutuvalle perinteiselle medialle.
Suomessa perustettiin vuosina 2015–2018 suuri joukko valtamediaa haastavia ja vastustavia verkkojulkaisuja, joita yhdistää maahanmuuttokielteisyys. Osa niistä on jo lopettanut. Reuters-instituutin raportin 2020 mukaan suomalaisia vastamediasivustoja vuonna 2020 olivat esimerkiksi MV-lehti, Kansalainen, Nykysuomi, Oikea Media ja Magneettimedia. Useat Suomen vastamedioista myötäilevät perussuomalaisia. Joukossa on myös uusnatsien sivusto sekä Ukrainan Donetskissa asuvan suomalaisen Janus Putkosen venäläismyönteiset verkkosivut. Vastamedian juttuja on koottu Murkut-sivustolle, joka muistuttaa valtamedian Ampparit-sivustoa. Suomen vastamediasivustot eivät sitoudu journalistin ohjeisiin.
Suomalaiset vastamedioiden lukijat ovat kyselyssä kertoneet vastamedioiden täydentävän valtamedian antamaa kuvaa ja kertovan rehellisesti asioista, joista valtamedia vaikenee.
Geórgios Orfanídis
Geórgios D. Orfanídis (1859 İzmir, Osmanien valtakunta – 1942) oli kreikkalainen ampuja ja olympiavoittaja. Hän osallistui Ateenan olympialaisiin 1896, Lontoon olympialaisiin 1908 ja välikisoihin 1906. Ensimmäisissä olympialaisissa Orfanídis osallistui kaikkiin viiteen lajiin. Hän voitti kultaa 300 metrin sotilaskiväärissä ja hopeaa 25 metrin olympiapistoolissa. Kymmenen vuotta myöhemmin Ateenan välikisoissa hän tähtäsi kultaa 50 metrin vapaapistoolissa, mutta Lontoon kisoissa Orfanídis ei enää pystynyt mitaleille.
Vastamedia
Suomessa
Eräät suomalaisen vastamedian toimijat perustivat vuonna 2019 Toimittajaliitto-yhdistyksen, jonka tarkoitus on yhdistää vaihtoehtomediat.
Olson (kilpa-autonvalmistaja)
Olson oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun kaudella 1950. Tallin kuljettaja Jackie Holmes keskeytti kilpailussa 123. kierroksella ulosajoon.
Lolo (jalkapalloilija)
Manuel Ortiz Toribio eli Lolo (s. 22. elokuuta 1984 Huelva, Espanja) on espanjalainen jalkapalloilija. Hän edustaa Espanjan pääsarjassa pelaavaa Osasunaa. Hän on pelipaikaltaan keskuspuolustaja, mutta pystyy pelaamaan myös puolustavana keskikenttäpelaajana.
Ura
Lolo on Sevillan junioriakatemian kasvatti. Vuonna 2002 hän aloitti ammattilaisuransa Sevillan reservijoukkueesta, jossa hän pelasi seuraavat kuusi kautta.
Kaudella 2007–2008 hän pääsi tekemään ensiesiintymisensä Espanjan pääsarjassa, pelattuaan kaksi ottelua maaliskuussa 2008. Aikaisemmin vuoden 2007 joulukuussa hän teki ensiesiintymisensä Sevillan edustusjoukkueessa Mestarien liiga -ottelussa Slavia Prahaa vastaan. Lolo vietti kuitenkin suurimman osan kaudesta Sevillan reservijoukkueessa, joka nousi kauden jälkeen Espanjan toiseksi korkeimmalle sarjatasolle.
Kaudeksi 2008–2009 Lolo lainattiin naapuriseura Málagaan, joka palasi pääsarjaan kahden vuoden tauon jälkeen. Hän pelasi kauden aikana pääosin puolustavana keskikenttäpelaajana ja onnistui maalinteossa kolmesti.
Kesällä 2009 hän palasi kasvattajaseuraansa ja teki uuden vuoteen 2011 asti ulottuvan sopimuksen. 10. huhtikuuta 2010 hän teki ensimmäisen maalinsa Sevillassa vanhaa seuraansa Málagaa vastaan.
Isänmaallisen sodan kunniamerkki
Isänmaallisen sodan kunniamerkki perustettiin 20. toukokuuta 1942, noin 11 kuukautta sodan alkamisen jälkeen. Se oli ensimmäinen sodan aikana perustettu kunniamerkki. Se voitiin antaa sodassa kunnostautuneelle sotilaille, turvallisuusjoukoille ja partisaaneille. Kunniamerkillä oli kaksi luokkaa, 1. ja 2. ja ne myönnettiin sankarillisen teon laadusta riippuen. Myöntämisperusteet olivat tarkoin määritellyt. Esimerkiksi ensimmäisen luokan kunniamerkki myönnettiin hävittäjälentäjälle, joka pudotti kolme viholliskonetta; sotilaalle, joka tuhosi kaksi raskasta tai kolme keskiraskata tai neljä kevyttä panssarivaunua jne. Se saatettiin myöntää myös liittolaisasevoimien sotilaille ja komentajille. Sodan aikana mitaleita jaettiin kaikkiaan noin 1 350 000 kappaletta.
Iltapäivälehti
Iltapäivälehti on yleensä tabloidikokoon painettu ja tavallisesti nykyisin vain irtonumeroina myytävä sanomalehti. Nykyiset iltapäivälehdet ilmestyvät painettuina aamuisin ja painottuvat sisällöltään uutisiin, urheiluun ja viihteeseen.
Isänmaallisen sodan kunniamerkki
Ensimmäisen luokan kunniamerkin punatähden takainen ruusuke on kullanvärinen, kun toisen luokan merkissä se on hopean värinen.
Iltapäivälehti
Toisin kuin tilattavat sanomalehdet, iltapäivälehdet saavat suuren osan tuotoistaan irtonumeromyynnistä. Iltapäivälehtien suosio perustuu niiden tapaan nostaa esiin päivittäisiä mielenkiintoisia ilmiöitä ja tapahtumia. Uutiskriteereistä eräs keskeisimpiä on jonkin ajankohtaisen aiheen kiinnostavuus. Uutiskynnyksen ylittämiseen ei tällöin tarvita yhteiskunnallisesti merkittävää aihetta, jos asia on inhimillisesti kiinnostava.
Verkossa iltapäivälehdet ovat TNS Metrixin mittausten mukaan kävijämäärältään Suomen suosituimpia tiedotusvälineitä. Suomessa sanomalehtien irtonumeromyynnistä suurin osa tulee iltapäivälehdistä. (Vuonna 2010 sanomalehtien irtonumeromyynti 122 miljoonaa euroa, josta 116 miljoonaa euroa iltapäivälehtien myyntiä.) Suomessa iltapäivälehtien valtakunnallinen peitto on huomattavan laaja, koska niiden jakelu kattaa koko maan. Suomessa ilmestyy 2000-luvulla kaksi varsinaista iltapäivälehteä: vuonna 1932 perustettu Ilta-Sanomat ja vuonna 1980 perustettu Iltalehti. Vuosina 1973–1975 ilmestyi Iltaset ja vuosina 1921-1974 ruotsinkielinen Nya Pressen.
Ruotsin tärkeimmät iltapäivälehdet ovat vuonna 1830 perustettu Aftonbladet ja vuonna 1944 perustettu Expressen.
Operaatioanalyysi
Operaatioanalyysi on toisen maailmansodan loppuvaiheissa 1944–1945 kehittynyt suunnittelun menetelmä, jonka tarkoituksena oli optimoida Yhdysvaltain ilmavoimien ja Kuninkaallisten ilmavoimien douhetistinen, strateginen ilmapommitustoiminta optimaalisesti Suur-Saksan valtakunnan alueelle. Koska kyse oli logistisesta suunnittelusta, siitä tuli toisen maailmansodan jälkeen myös liiketaloustieteellinen laskentatoimen osa-alue, jolla pyrittiin parantamaan tavaroiden markkinointiin liittyvää jakeluverkostoa. Operaatioanalyysissä käytetään matemaattisina apuvälineinä muun muassa lineaarista optimointia, peliteoriaa ja jonoteoriaa.
Jonas Rannila
pienoiskuva|Jonas Rannila, 2019 Jonas Rannila (s. 22. heinäkuuta 1989, Helsinki) on suomalainen kapellimestari ja kuoronjohtaja. Hän toimii Opera BOXin kapellimestarina ja musiikillisena johtajana sekä Helsingin filharmonisen kuoro n ja mieskuoro Manifestumin taiteellisena johtajana. Rannila aloitti säveltäjä Uuno Klami -seuran puheenjohtajana syksyllä 2020.
Rannila työskentelee säännöllisesti mm. Savonlinnan oopperajuhlilla ja Tampereen oopperassa ja on työskennellyt myös Kuninkaantien muusikoiden kapellimestarina, Opera Cava-festivaalilla 2005-2008 sekä Opera Pienon produktioissa 2005-2010. Rannila lauloi Cantores Minores -poikakuorossa 2000-2012 ja toimi myös poikasopraanosolistina mm. Kansallisoopperassa.
Rannilan kapellimestariopettajina ovat toimineet mm. prof. Roland Börger, prof. Leif Segerstam, GMD Florian Ludwig sekä prof. Barbara Rucha. Kuoronjohtoa Rannila on opiskellut mm. prof. Matti Hyökin, prof. Nils Schweckendiekin sekä Erik-Olof Söderströmin johdolla. Laaja-alaista musiikinopiskelua ovat tukeneet myös pianon, oboen ja alttoviulun soitto sekä klassisen laulun opinnot.
Someron Joulu
thumb|Someron Joulun 2015 kansi. Someron Joulu on Somero-Seuran ja Somerniemi-seuran julkaisema, Somerolla kerran vuodessa ilmestyvä, Somerolle ja Somerniemelle leviävä kotiseutuaiheinen joululehti. Lehden ensimmäinen numero ilmestyi vuonna 1964, minkä jälkeen lehti on vuoteen 2015 mennessä ilmestynyt joka vuosi lukuun ottamatta vuosia 1964, 1966 ja 1968. Vuonna 2015 ilmestyi lehden viideskymmenes numero.
Avustajia
Lehden toimituskuntaan ja avustajiin eri aikoina kuuluneita henkilöitä ovat olleet muiden muassa opettaja ja somerolaisen kotiseututyön vaikuttaja, filosofian tohtori Tapio Horila, graafikko Heikki Paakkanen, opettaja ja tietokirjailija, filosofian tohtori Leeni Tiirakari, kotiseuduntutkija ja valokuvaaja Manu Kärki, toimittaja ja pakinoitsija Urpo Ahola, opettaja ja lasten- ja nuortenkirjailija Ester Ahokainen, historiantutkija, filosofian tohtori Timo Alanen sekä kirjailijat Kaari Utrio ja Kai Linnilä. Kaikkiaan kirjoittajia nimellä tai nimimerkillä on ollut yhteensä 550.
Ahkerimmat kirjoittajat ja toimittajat
Kymmenen tuotteliainta kirjoittajaa lehdessä vuoteen 2015 mennessä olivat: Tapio Horila (55 artikkelia), Kaarina Pollari (38 artikkelia), Ester Ahokainen (40 artikkelia), Liisa de Gorog (29 artikkelia), Tuula Kämi (26 artikkelia), Pekka Salminen (22 artikkelia), Timo Alanen (18 artikkelia), Kaari Utrio (18 artikkelia), Kyllikki Kujanpää (17 artikkelia) ja Manu Kärki (17 artikkelia). Lehden toimikunnassa ovat pisimpään olleet mukana Pekka Salminen (27 vuotena), Kyllikki Kujanpää (24 vuotena), Aila Talonen (20 vuotena) ja Tapio Horila (18 vuotena).
Cur
thumb|Nuori mountain cur. Cur viittaa tietynlaiseen summittaisesti jalostettuun, usein ulkonäöltään vakiintumattomaan työskentelevään koirarotuun tai -tyyppiin. Sanalla voidaan tarkoittaa myös mitä tahansa tämäntyyppistä koiraa. Englannin kielessä cur tarkoittaa myös yleisemmin rakkikoiraa.
Cur-rotujen kaltainen roturyhmä on feistit, pienet terrierin kaltaiset koirat, jotka on jalostettu metsästämään tuholaisia. Feist tulee sanasta fist ja on 1900-luvulla Yhdysvaltain eteläosissa kehitetty slangitermi "pienelle mutta hurjalle koiralle".
Nimen alkuperä
Sanan cur alkuperä johtaa juurensa 1200-luvulle. Sen uskotaan olevan lyhenne keskienglannin sanasta curdogge, joka johtuu sanasta curren ’murista’. Dictionary of True Etymologiesin mukaan sanan alkuperäiset juuret voivat olla germaanisissa kielissä, mahdollisesti muinaisnorjassa, jossa kurra tarkoittaa marmattamista. Mikäli asia on niin, sana voi olla onomatopoeettinen.
Toinen selitys on että sana voi olla sanan cu johdos, joka tarkoittaa gallisilla kielillä ajokoiraa.
Aiempi käyttö
Historiallisesti sanoja cur ja feist käytettiin Englannissa tarkoittamaan pieniä metsästyskoiria feistien ollessa pienempiä ja curien 30 paunaa tai kookkaampia. Elisabetin aikaiset ihmiset ovat saattaneet käyttää sanaa cur viitatakseen terrieriin.
Sana cur näyttää olevan puhekielinen. Vuonna 1790 Thomas Bewick kirjoitti:
"Cur on luotettava ja hyödyllinen apulainen farmarille ja paimenelle; ja vaikka luonnontieteilijät eivät ota sitä huomioon erillisenä rotuna, se on nyt yleisesti käytetty, erityisesti Pohjois-Englannissa ja niin suurta huomiota sen jalostus on kiinnittänyt ettei sitä voi olla luokittelematta pysyväksi. Se työskentelee pääosin karjan ajamisessa; missä se on erittäin hyödyllinen. Se on kookkaampi, vahvempi ja hurjempi kuin paimenen koira; ja sen karva on sileämpää ja lyhyempää. Se on yleensä musta ja valkoinen. Sen korvat ovat puolipystyt; ja moni syntyy töpöhäntäisenä, joka näyttää siltä kuin häntä olisi typistetty. Se puree hyvin innokkaasti; ja kun se aina hyökkää kannuksiin, karja ei pysty puolustautumaan sitä vastaan: tällä tavalla se sopii mitä parhaiten härkää vastaan, jonka se nopeasti pakottaa juoksuun. Sen terävänäköisyys on epätavallisen suuri. Se tuntee isäntänsä pellot ja on kiinnostunut ainoastaan niillä olevasta karjasta: hyvä koira katselee, kiertää alueet; ja jos tuntematonta karjaa sattuu ilmaantumaan paimennettavien keskelle, se rientää nopeasti sen luo ja ajaa inokkain puremin sen erilleen."
Cur esiintyi myös skottilaisessa aikakauslehdessä Blackwood's Magazine vuonna 1819. Artikkeli, Species and Historic lineage of Canine derivations, jonka Sir P. Sean Lacey Lontoosta (1776–1842) on kirjoittanut, mainitsee "rikollisten ja cur-rotujen erottamisen kunniallisista".
Varhainen Webster's Dictionaryn määritelmä sanoo "arvoton koira tai koira joka polveutuu sudesta".
Cur-rodut
Cur on myös metsästyskoiratyyppi ja monikäyttöinen koira joka jalostettiin Yhdysvaltojen maalaisseuduilla. Curia käytetään kuvaamaan tämän tyyppistä koiraa, vaikkei se kuvaakaan tiettyä rotua. Cur-rotuja ei yleensä olla rekisteröity suurimmissa näyttelyrekistereissä, joten tietyn ulkonäön valitseminen ei ole ollut pääasia niiden kehittämisessä. Ne valitaan yleensä metsästys- tai työkyvyn perusteella, vaikka jotkut kasvattajat tunnetaan myös koiriensa paimenkyvyistä. Suurosa cur-roduista on rotumääritelmässä mainitulta ulkonäöltään joustavan vaihtelevia; tarpeeksi jotta täydellistä rotumääritelmää on vaikea kirjoittaa. Monimuotoisuus ulkonäössä ja fyysisten kykyjen perusteella tehty valinta ovat tehneet roduista geneettisesti hyväkuntoisia ja terveitä.
Ne polveutuvat eurooppalaisista koirista jotka maahanmuuttajat toivat meren yli ja jotka mahdollisesti risteytyivät alkuperäisten amerikkalaisten koirien kanssa. Toisin kuin todellinen sekarotuinen joka jalostuu sattumanvaraisesti ilman ihmisen asiaan puuttumista, curien jalostus on ihmisten suunnittelemaa.
Samankaltainen roturyhmä ovat feistit, pienet terrierin kaltaiset koirat joita jalostetaan samalla Yhdysvaltain alueella pieneläinten metsästykseen ja pitämään tuholaiset poissa maatiloilta. Feist-rodut ovat ulkonäöltään hieman yhtenäisempiä kuin curit, koska ne jalostettiin yksinomaan työkäyttöön.
Curit luokitellaan myös amerikanpitbullterrierin veljeskoiraksi. Niillä on samanlainen leveärintainen ja kuivarunkoinen muoto. Niillä on myös olennaisesti samantyyppiset kasvot kuin pitbullilla.
Cur-rotuihin kuuluvat:
Rekisteröinti
Usea vähemmän tunnettu kennelklubi rekisteröi useita cur-rotuja perustuen niiden sukulinjoihin ja esi-isiin ja joitain erillisiä linjoja rekisteröidään jokaisessa rodussa. National Kennel Club on rekisteröinyt näitä rotuja vuosikymmenten ajan ja on kuuluisa järjestämistään metsästyskilpailuista.
Nykyisin United Kennel Clubilla on aktiivinen rekisteröintiohjelma ja kilpaileva metsästysohjelma näille koirille.
Leszek Balcerowicz
thumb|Leszek Balcerowicz Leszek Henryk Balcerowicz (s. 19. tammikuuta 1947 Lipno, Puola) on puolalainen taloustieteilijä, professori ja maan entinen valtiovarainministeri.
Balcerowicz alkoi neuvoa Solidaarisuus-liikettä jo ennen sen valtaantuloa ja joutui siksi valtaapitävän kommunistipuolueen epäsuosioon. Valtiovarainministerinä hän oli syyskuusta 1989 elokuuhun 1991 ja uudelleen 31. lokakuuta 1997 – 8. kesäkuuta 2000. Valtion korkeimman kunniamerkin hän sai 11. marraskuuta 2005. Hän on myös YK:n Commission on Legal Empowerment of the Poor -komission jäsen.
Sylvia Burka
Sylvia Burka (s. 4. toukokuuta 1954 Winnipeg, Manitoba, Kanada) on 1970-luvun jälkipuoliskolla menestynyt kanadalainen pikaluistelija. Hän voitti maailmanmestaruuden sekä yleisluistelussa että sprinttimatkoilla.
Burka kilpaili olympialaisissa ensimmäisen kerran Sapporossa 1972 ja sijoittui parhaimmillaan 1 000 metrillä kahdeksanneksi. Vuonna 1973 hän luisteli tammikuussa Davosissa sprinttimatkojen maailmanennätyspisteet 175,050, voitti Assenissa juniorien yleisluistelun maailmanmestaruuden ja sijoittui Oslossa naisten sprintterien MM-kilpailuissa neljänneksi. Vuonna 1974 hän oli sprintterien MM-kilpailuissa Innsbruckissa kahdeksas.